Vaga d'arqueòlegs
10 febrer 2007

Despleguen una pancarta reivindicativa del Museu de Barcelona davant de 300 persones
·  Des que van començar la primera vaga d'arqueòlegs, les administracions han obviat els problemes dels professionals del sector.     
·  El Museu de Barcelona ha obligat a retirar la pancarta a través de la violència des d'una alçada superior a 10 metres.
Avui CNT havia convocat una concentració de suport als vaguistes de Codex davant el Museu de Barcelona, a la Plaça del Rei, on el Director del Museu ha trencat el seu compromís amb el Comitè de Vaga.
Els treballadors de Codex segueixen amb la primera, i més llarga, vaga d'arqueòlegs de la història de Catalunya. Després que la setmana passada la direcció de Codex acomiadés a 5 vaguistes de forma encoberta, avui el Sindicat CNT havia convocat una concentració a la Plaça del Rei.
Durant uns actes populars que s'estaven celebrant a la Plaça, la Secció Sindical CNT-Codex ha pogut llegir un comunicat explicant els motius del conflicte, i els recents actes de repressió sindical com l'acomiadament encobert de 5 arqueòlegs que secundaven la vaga als quals, i només als vaguistes, han estat rescindits els seus contractes laborals.
Durant l'acte, des d'un dels murs del Museu de Barcelona s'ha desplegat una pancarta de 10 metres on es podia llegir: “PROU EXPLOTACIÓ LABORAL A CODEX. L'ARQUEOLOGIA VOL DIGNITAT. CNT-AIT”. La pancarta s'ha estat exposant mentres es feia lectura del comunicat, i davant de més de 300 persones, quan un agent de seguretat privada del Museu ha retirat amb violència la pancarta des d'una alçada superior de més de 10 metres. Fet que, segons els organitzadors de l'acte, ha suposat un perill ja que se li ha exposat que la pancarta només anava a ser exposada durant la lectura de l'acte i que ha sigut contestada amb crits de la gent des de la Plaça del Rei en repúlsa a l'actuació violenta i desproporcionada de la seguretat del Museu.
Finalment, des de CNT es fa una valoració positiva de l'acte ja que s'ha pogut difondre la situació laboral de l'arqueologia privada a Catalunya, i s'ha pogut fer patent la realitat de les Administracions davant l'actual situació.
La vaga

Reconeixement de la secció sindical, mesures de prevenció de riscs laborals, salut i higiene, regulació de la contractació dins l'empresa, clàusula d'estabilitat laboral i un augment salarial són algunes de les principals reclamacions del Comitè de Vaga CNT-Codex, així com la readmissió de 5 treballadors acomiadats per repressió sindical.
Caixa de Resistència CNT-Codex:
2100 (La Caixa) – 1183 – 37 – 0100526120